Ügyiratszám: HSZ/9609-1/2019.

Látta:

**----------------------------**

Lőrincz László

gazdasági irodavezető

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága*

*2019. március 28-án 900 órakor kezdődő*

*rendkívüli nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint:**

* **a Gazdasági Bizottsági tagok:** Marosi György Csongor elnök, Orosz János József elnök-helyettes, Antalné Tardi Irén, Harsányi István, Képíró Ákos, Kolozsvári Csaba, Szabó Marianna
* **a Polgármesteri Hivatal részéről jelen vannak:** Lőrincz László gazdasági irodavezető, Dede Erika egészségügyi, szociális irodavezető-helyettes,
* **jegyzőkönyvvezető:** Fehér Adrienn

Marosi György Csongor:

Megállapítom, hogy a bizottság határozatképes. A kiküldött napirendhez érkezett a Hajdúszoboszlói Kistérségi Szociális, Család- és Gyermekjóléti Központ kérelme, mely szóban kerül ismertetésre.

A gazdasági bizottság elnöke szavazásra bocsátotta a Hajdúszoboszlói Kistérségi Szociális, Család- és Gyermekjóléti Központ kérelmének napirendre vételét.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Harsányi István, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a javasolt napirendi pontot. (a döntéshozatalban 7 fő vett részt).

**84/2019. (III. 28.) GB határozat**

**Hajdúszoboszló Város Önkormányzatának Gazdasági Bizottsága elfogadta a Hajdúszoboszlói Kistérségi Szociális, Család- és Gyermekjóléti Központ** **kérelmének napirendre vételét.**

A gazdasági bizottság elnöke szavazásra bocsátotta az így kialakult napirend elfogadását.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Harsányi István, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a napirendet. (a döntéshozatalban 7 fő vett részt).

**85/2019. (III. 28.) GB határozat**

**Hajdúszoboszló Város Önkormányzatának Gazdasági Bizottsága elfogadta a napirendi javaslatokat.**

**Napirendi javaslat:**

1. Civil szervezetek és intézmények támogatása pályázatra érkezett kérelmek elbírálása

Előadó: elnök

1. A Hajdúszoboszlói Kistérségi Szociális, Család- és Gyermekjóléti Központ kérelme

Előadó: egészségügyi, szociális irodavezető-helyettes

Tájékoztatók, bejelentések

Marosi György Csongor:

Javaslom elsőként a Hajdúszoboszlói Kistérségi Szociális, Család- és Gyermekjóléti Központ kérelmének megtárgyalását.

1. **napirend**

***A Hajdúszoboszlói Kistérségi Szociális, Család- és Gyermekjóléti Központ kérelme***

Marosi György Csongor:

275.000 Ft-ot szeretnének a nyugdíjasok Országház-látogatására kérni.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Harsányi István, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 7 fő vett részt, és - az előterjesztésben foglaltak alapján - a következő határozatot hozta:

**86/2019. (III. 28.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszlói Kistérségi Szociális, Család- és Gyermekjóléti Központ részére 275.000 Ft támogatást biztosít Országház-látogatás** **költségeire az önkormányzat 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.**

Felelős: bizottsági elnök

Határidő: 2019. április 15.

1. **napirend**

***Civil szervezetek és intézmények támogatása pályázatra érkezett kérelmek elbírálása***

Marosi György Csongor:

56 pályázat érkezett. A tájékoztatás szerint a Magyar Hobbi- és Sportmodellezők Országos Egyesülete nem számolt el. Javaslom, hogy a támogatási összegekről egy határozatban döntsünk.

Az elnök ismertette az irodával egyeztetett javaslatokat.

Fehér Adrienn:

*Antalné Tardi Irén* kérdésére válaszolva: A kiküldött anyagban azért szerepel pár helyen kérdőjel, mert még nem volt információm arról, hogy megtörtént-e az elszámolás. A mai napon a pénzügyi iroda ügyintézője tájékoztatott arról, hogy a Magyar Hobbi- és Sportmodellezők Országos Egyesületén kívül mindenki eleget tett az elszámolási kötelezettségének.

Szabó Marianna:

Az egyházaknak 200.000 Ft támogatást javaslok.

Marosi György Csongor:

A Rió Gyermekvilág Nonprofit Kft. nem felel meg a pályázati feltételeknek, javaslom, hogy a Szoboszlói Gyermekekért Egyesülethez csoportosítsunk át az innen felszabaduló összegből, 170.000 Ft támogatást javaslok részükre.

Antalné Tardi Irén:

A Debreceni Cicavilág Egyesületnek 50.000 Ft támogatásnál nem adnék többet.

Marosi György Csongor:

A Civil szervezetek és intézmények támogatása pályázatra érkezett kérelmek elbírálásával kapcsolatosan az alábbi határozati javaslatot terjesztem elő:

*Hajdúszoboszló Város Önkormányzatának Gazdasági Bizottsága támogatja, hogy a Debreceni Cicavilág Egyesület 50.000 Ft támogatást kapjon a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK során elkülönített Civil szervezetek és intézmények támogatása keret 2019. évi kiírásra érkezett pályázatára.*

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 1 igen szavazattal (Antalné Tardi Irén) ellenszavazat nélkül és 6 tartózkodás mellett (Marosi György Csongor, Orosz János József, Harsányi István, Képíró Ákos, Kolozsvári Csaba, Szabó Marianna) nem fogadta el a módosító határozati javaslatot. A döntéshozatalban 7 fő vett részt, és a következő határozatot hozta:

**87/2019. (III. 28.) GB határozat**

**Hajdúszoboszló Város Önkormányzatának Gazdasági Bizottsága nem támogatja, hogy a Debreceni Cicavilág Egyesület 50.000 Ft támogatást kapjon a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK során elkülönített Civil szervezetek és intézmények támogatása keret 2019. évi kiírásra érkezett pályázatára.**

Határidő: -

Felelős: -

Marosi György Csongor:

A Civil szervezetek és intézmények támogatása pályázatra érkezett kérelmek elbírálásával kapcsolatosan az alábbi határozati javaslatot terjesztem elő:

*Hajdúszoboszló Város Önkormányzatának Gazdasági Bizottsága Hajdúszoboszló Város Önkormányzatának Gazdasági Bizottsága 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK során elkülönített Civil szervezetek és intézmények támogatása keret 2019. évi pályázatára érkezett igényeket a jegyzőkönyv 1. számú melléklete szerinti összegekkel támogatja.*

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Harsányi István, Képíró Ákos, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 7 fő vett részt, és - az előterjesztésben foglaltak alapján - a következő határozatot hozta:

**88/2019. (III. 28.) GB határozat**

**Hajdúszoboszló Város Önkormányzatának Gazdasági Bizottsága Hajdúszoboszló Város Önkormányzatának Gazdasági Bizottsága 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK során elkülönített Civil szervezetek és intézmények támogatása keret 2019. évi pályázatára érkezett igényeket a jegyzőkönyv 1. számú melléklete szerinti összegekkel támogatja.**

Felelős:jegyző

Határidő: 2019. április 30.

Egyéb kérdés, hozzászólás hiányában a Gazdasági Bizottság elnöke 911 órakor az ülést bezárta.

**K.m.f**

**Marosi György Csongor Orosz János József**

***bizottsági elnök***  ***bizottsági elnök-helyettes***

**Fehér Adrienn**

***jegyzőkönyvvezető***